**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 22.3. 2022**

● **Futures ceny zrnín na burzách k 22.3.2022**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 376,75 | V.´22 | *▼* |
| CBoT Chicago | 372,40 | V.´22 | *▼* |
| BÉT Budapešť | 280,38 | V.´22 | *▲* |
| KBB Bratislava | 275,00 | V.´22 | *-* |
| **Kukurica** | | | |
| MATIF Paríž | 334,00 | VI.´22 | *▼* |
| CBoT Chicago | 252,00 | V.´22 | *▼* |
| BÉT Budapešť | 307,00 | V.´22 | *▲* |
| KBB Bratislava | 240,00 | V.´22 | *-* |
| **Repka olejka** | | | |
| MATIF Paríž | 970,00 | V.´22 | *▲* |
| KBB Bratislava | 641,00 | V.´22 | *-* |

*Kurz (NBS): EURO/USD: 1,1038 ▲ ; EURO/HUF: 374,48 ▼*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 18.marcu 2022**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **425,00** | ▲ | DS | DE | Hamburg | **391,50** | ▲ | DS | DE | Wurzburg | **422,50** | ▲ | DS |
| FR | Rouen | **411,74** | ▲ | DP | FR | Rouen | **397,44** | ▲ | DP | FR | Bordeaux | **375,94** | ▲ | DP |
| BE | Brusel | **416,00** | ▲ | DP | BE | Brusel | **400,00** | ▲ | DP | HU | Transdanubia | **-** | - | FG |
| HU | Transdanub | **-** | - | FG | HU | Transdanub | **-** | - | FG | AT | Viedeň | **310,00** | ▲ | DS |
| AT | Viedeň | **350,00** | ▲ | DS | AT | Wels | **345,00** | ▲ | DS | PL | Zachodni | **-** | - | DF |
| PL | Slaski | **-** | - | DF | PL | Zachodni | **-** | - | DF | RO | Mutenia | **283,28** | ▲ | DS |
| CZ | Praha | **310,75** | ▲ | DF | CZ | Praha | **-** | - | DF | SK | Bratislava | **236,33** | ▲ | DP |
| RO | Mutenia | **328,95** | ▲ | DS | RO | Mutenia | **277,62** | ▲ | DS | **raž potravinárska** | | | | |
| SK | Bratislava | **272,08** | ▲ | DP | SK | Bratislava | **-** | - | DP | DE | Hamburg | **-** | - | DS |
| **pšenica kŕmna** | | | | | **jačmeň sladovnícky** | | | | | CZ | Praha | **204,57** | ▲ | DF |
| DE | Hamburg | **419,00** | ▲ | DS | DE | Mannheim | **-** | - | DS | AT | Viedeň | **-** | - | DS |
| HU | Budapešť | **-** | - | DP | CZ | Praha | **-** | **-** | DF | **pšenica tvrdá** | | | | |
| NL | Rotterdam | **415,00** | ▲ | CIF | FR | Rouen | **-** | **-** | DP | ES | Cordoba | **520,00** | ▼ | DS |
| AT | Wels | **355,00** | ▲ | DS | PL | Zachodni | **-** | - | DF | AT | Viedeň | **526,00** | ▼ | DS |
| SK | Bratislava | **-** | - | DP | SK | Bratislava | **-** | **-** | - | IT | Bologna | **512,50** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 11.týždňu 2022 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 370 - 380 | 310 - 320 | 300 - 320 |
| **kvalita A** | 360 - 370 | 300 - 310 |  |
| **kvalita B** | 350 - 360 | 290 - 300 |  |
| **Pšenica kŕmna** | 300 - 330 | 270 - 300 | 250 - 270 |
| **Jačmeň sladovnícky** | 240 - 280 | - | - |
| **Jačmeň kŕmny** | 240 - 270 | 270 - 300 | 250 - 270 |
| **Kukurica na zrno** | 290 - 310 | 270 - 300 | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Cikatricis, Ing. Jakubička, Ing. Papp; Ing. Slocik; Ing. Krajanec.*

● **Komentár**

Správu zo zasadania pracovnej skupiny COPA/COGECA pre plodiny na ornej pôde dňa 4.3.2022 nájdete na našej stránke: [**„Vlastná produkcia je nástrojom mieru“ – Združenie pestovateľov obilnín (obilninari.sk)**](https://www.obilninari.sk/2022/03/16/vlastna-produkcia-je-nastrojom-mieru/)Európska Komisia vypočula návrhy farmárov a predkladá **konkrétne riešenia a formy pomoci** pre európskych poľnohospodárov, ktoré zajtra publikuje v legislatívnej úprave v Úradnom vestníku. Stručný sumár opatrení pre zabezpečenie potravinovej bezpečnosti EÚ:

* Pre lepšie sledovanie zásob navrhne Komisia členským štátom, aby každý mesiac oznamovali úroveň súkromných zásob základných potravín a kŕmnych produktov, aby bol presný obraz ich dostupnosti;
* EKomisia ponúkne balík podporných opatrení v celkovom objeme 500 mil.eur, aby podporila najviac postihnutých výrobcov, no musia byť využité v zmysle pravidiel spoločnej organizácie trhu (Slovensko získa z tejto pomoci 5,25 mil.eur, ktoré by mohli byť dofinancované zo štátneho rozpočtu až do výšky 15,7 mil.eur, t.j. 200%);
* Iniciuje sa pomoc pre súkromné skladovanie v sektore ošípaných;
* Aby sa zabezpečil tok prostriedkov (cash-flow) na jeseň, Komisia umožní členským štátom vyplatiť farmárom navýšené výšky priamych platieb vopred a tiež vyplatiť opatrenia II.piliera spojené s chovom zvierat, od 16.10.2022;
* Pre zvýšenie produkčnej kapacity, Komisia prijme implementačné nariadenie, ktoré umožní členským štátom - výnimočne a prechodne – vybočiť z určitých povinností v rámci zazeleňovania (krajiny budú môcť umožniť produkciu akejkoľvek plodiny na ploche vyňatej z obrábania, ktorá je súčasťou oblastí s ekologickými záujmami (AEI) v roku 2022, no zároveň zachová plný objem platby za zazeleňovanie (greening);
* Niektoré štáty sa rozhodli znížiť úroveň biozložiek palív, aby sa využilo čo najviac zrnín na výrobu kŕmnych zmesí pre zvieratá;
* Komisia taktiež prijala nový prechodný rámec pre krízové opatrenia, ktorý umožní podporu pre podniky, ktoré sú priamo alebo nepriamo zasiahnuté krízou, vrátane farmárov a rybárov, a to vo forme podpory likvidity a pomoci pre zvýšené ceny plynu a elektriny, taktiež operatívnej pomoci farmárom postihnutým výraznými nárastmi výrobných nákladov (hnojivá, krmivá);
* Už čoskoro náklady a dostupnosť minerálnych hnojív musí byť prioritou, a preto priemysel hnojív v EÚ musí mať prístup k dovozom surovín. Ceny hnojív a dodávky farmárom budú monitorované, aby sa zabezpečilo, že nebudú ohrozené výhľady na úrodu v EÚ;
* Keďže súčasná kríza odhalila závislosť poľnohospodárstva EÚ na dovezených vstupov, ako sú fosílne palivá, hnojivá a krmivá, potvrdila sa nevyhnutnosť zásadného preorientovania sa európskeho poľnohospodárstva a potravinových systémov EÚ smerom k trvalej udržateľnosti, v súlade so Zelenou dohodou EÚ a revidovanou Spoločnou poľnohospodárskou politikou;
* Európska Komisia navrhne nové pravidlá pre uľahčenie vstupu na trh pre produkty na ochranu rastlín, ktoré obsahujú biologicky aktívne zložky. Taktiež zváži možnosti pre nové pravidlá ohľadom nových genomických technológií;
* Komisia vyzýva členské štáty, aby zabezpečili férovú distribúciu podpory príjmu, hlavne aby zabezpečili odolnosť malých a stredných fariem, ktoré sú citlivejšie na nestabilitu trhov. Taktiež majú štáty viac využívať zdroje II.piliera (PRV) na financovanie nástrojov riadenia rizika, ktoré pomôžu farmárom pri stratách príjmov a na podporu rozvoja krátkych dodávateľských reťazcov. Komisia víta plány na uľahčenie prístupu farmárom k úverom, aby boli schopní investovať napr. do využívania obnoviteľných zdrojov energie. Od štátov sa tiež očakáva definovanie a implementácia nových podmienok (kondicionalít), ktoré maximalizujú ciele klimatické a environmentálne, ale zároveň minimalizujú ich potenciálne krátkodobé vplyvy na kapacitu produkcie. Napr. minimálny podiel ornej pôdy, ktorá má byť venovaná biodiverzite, by sa radšej mal venovať na udržanie a založenie neproduktívnych prvkov (stromy, remízky), ako na ponechanie ľadom.
* Členské štáty by mali revidovať svoje strategické plány SPP, s ohľadom na podporu farmárov, pri prijímaní opatrení na redukciu používania hnojív a optimalizáciu efektivity ich aplikácie, hlavne prostredníctvom presného hospodárenia, ale aj ekologického poľnohospodárstva, agro-ekológie a efektívnejšieho využívania poradenstva ohľadom riadenia výživy plodín.
* Súčasťou veľkej transformácie potravinového systému EÚ je znižovanie závislosti na dovozoch krmív, vrátane preorientovania sa na stravu založenú viac na rastlinných zdrojoch. Vo svojej Versaillskej deklarácii Európska Rada vyzýva na rozmach európskej produkcie proteínových plodín (strukovín). Prinajmenšom 18 členských štátov má zámer poskytnúť viazané platby pre bielkovinové plodiny vo svojich strategických plánoch SPP na roky 2023-27.
* Znižovanie závislosti na minerálnych hnojivách vyrábaných fosílnymi palivami je obzvlášť dôležitý cieľ. Dusíkaté hnojivá sú vyrábané zo zemného plynu, a preto investície do obehového biohospodárstva prispievajú k nahrádzaniu produktov na báze fosílnych surovín, a tak dekarbonizovať hospodárstvo. Komisia podporuje prechod na „zelený dusík“ pre výrobcov hnojív. Čo sa týka hnojív fosforečných a draselných, už platí dohoda o voľnom obchode, ktorá uľahčí prístup k vstupom.

**Svetové ceny obilnín** (FOB) k 16.3. 2022:

* **Pšenica:** US SRW Mexický záliv: 406,00 €/t, FR Rouen (1.tr.): 388,00 €/t;
* **Jačmeň:** FR Rouen kŕmny: 365,00 €/t, Čierne more kŕmny: 387,00 €/t;
* **Kukurica:** US 3YC Mexický záliv: 329,00 €/t, FR Bordeaux: 380,00 €/t.

Zdroje: Európska Komisia, COPA-COGECA,portály búrz.

Spracovala: Ing. Vladimíra Debnárová, tajomník Združenia pestovateľov obilnín.